Рођена је 19. јануара 1922. у породици руских емиграната од оца Георгија Грицката, грађевински инжењер по струци (рођен у Санкт Петербургу 27. октобра 1887, умро у Београду 18. фебруара 1957) и мајке Зинаиде Григоријевне Грицкат, професор музике (рођена Черникова у граду Керчу 19. април 1889, умрла у Београду 2. јула 1963). Мајка је завршила класу клавира на петрограјском конзерваторијуму и кратко време била суплент у Смољном девојачком институту. Родитељи су емигрирали из идеолошких разлога након револуције 1920.